**Apus cu puf de păpădie**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când sufletul se-aşează, pe-nserat,

În iarba fragedă şi stă culcat,

Admiră soarele ce în splendoare

Te strânge-n raze cu o-mbrăţişare!

Prin verdele cel crud şi luminat

Planete transparente-n puf sedat

Stau suspendate-n tije lungi şi moi…

Cu gândul parcă vrei să le îndoi!

Nici vântul nu se-ncumetă să sufle

Căci are misiunea ca să umfle

Cu puf, în raze calde de lumină,

Un colţ uitat din mica ta grădină!

Cu sufletul prin puf de păpădie

Şi gânduri ce pe frunte îţi adie

Apusul şi lumina din planete

Îţi faci din iarbă crudă verde plete!

Cu vântu-n mare taină te-nţelegi

Să sufli păpădia şi s-alergi

Prin iarba fragedă de lună mai

Căci suflet de copil încă mai ai!

În zborul printre razele de soare

O umbreluţă-puf parcă tresare:

“E plin de păpădie în grădină

Iar sufletu-n apus e cu Lumină!